Source: https://www.riigiteataja.ee/akt/410042018008
Timestamp: 2019-08-25 14:37:56+00:00
Document Index: 3065683

Matched Legal Cases: ['§ 6', '§ 7', '§ 8', '§ 6', '§ 7', '§ 8']

Kultuuri- ja spordisündmuste toetamise kord – Riigi Teataja
Kultuuri- ja spordisündmuste toetamise kord
Kultuuri- ja spordisündmuste toetamise kord - sisukord
§ 6 Aruandlus ja toetuse saaja kohustused
§ 7 Valla kultuuri- ja spordikalendri kujunemine
§ 8 Enne käesoleva korra jõustumist esitatud taotluste menetlemine
RT IV, 10.04.2018, 8
Vastu võetud 29.03.2018 nr 5
Käesolev kord sätestab Setomaa valla eelarvest kultuuri- ja spordisündmuste toetuse taotlemise, taotluste menetlemise, toetuste eraldamise, lepingu sõlmimise ja aruandluse korra.
Toetuse eraldamise eesmärgiks on arendada kultuuri- ja spordialaste sündmuste korraldamist Setomaa vallas omaalgatuse toetamise kaudu.
(1) Toetuse taotlemiseks esitatakse vormikohane taotlus (lisa 1) paberkandjal või digitaalselt allkirjastatuna Setomaa Vallavalitsusele (edaspidi vallavalitsus) 15. oktoobriks aadressil Pikk 12, Värska alevik, Setomaa vald, 64001 või e-posti aadressil vald@setomaa.ee.
(2) Toetusega ei rahastata ekskursioone, väljasõite (v.a spordivõistlustel osalemine või kultuurisündmustel esinemine), teatrietenduste külastusi, eelistatud ei ole asutusesisesed sündmused.
(3) Taotlusi ei saa esitada tähtpäevade korraldamiseks, mille Setomaa vald on tellinud Värska Kultuurikeskuselt.
(2) Laekunud taotlustest teeb vallavalitsus koondi 30 kalendripäeva jooksul taotluste esitamise tähtajast arvates ja esitab Setomaa vallavolikogu haridus- ja spordikomisjonile ning kultuurikomisjonile (edaspidi komisjonid) hindamiseks.
(3) Komisjonid esitavad vallavalitsusele ettepaneku toetuste eraldamiseks.
(4) Pärast komisjonide ettepanekut ja volikogu poolt vallaeelarve vastuvõtmist 30 kalendripäeva jooksul otsustab vallavalitsus toetuse eraldamise korraldusega, milles märgitakse toetuse saaja, sündmuse nimetus ja toetuse rahaline suurus.
(5) Toetuse eraldamisest või eraldamata jätmisest informeerib vallavalitsus taotlejat kümne tööpäeva jooksul toetuse eraldamise korralduse vastuvõtmisest.
(6) Erakorralisi taotlusi toetatakse vastavalt võimalusele.
(1) Positiivse rahastamisotsuse saanud hallatavad asutused saavad eraldatud toetuse esitatud kuludokumentide alusel vallavalitsusest hiljemalt kuu aja jooksul peale sündmuse toimumist.
(2) Positiivse rahastamisotsuse saanud sündmuste korraldajad (v.a hallatavad asutused) saavad eraldatud toetuse sihtfinantseerimislepingu alusel.
(3) Sihtfinantseerimise lepingus sätestatakse:
(4) Vallavalitsusel on õigus peatada toetuse maksmine, nõuda toetus tagasi või arvutada toetus ümber, kui:
§ 6. Aruandlus ja toetuse saaja kohustused
(1) Kõigi kultuuri- ja spordisündmuste eelarvest toetust saanud sündmuste kohta esitavad sündmuse eest vastutajad vormikohase lõpparuande (lisa 2) kuu aja jooksul pärast sündmuse toimumist.
(2) Toetuse saaja on kohustatud teavitama oma sündmusest avalikkust läbi meediakanalite (näiteks koduleht, ajaleht Setomaa, facebook jne).
(3) Toetuse saaja on kohustatud kasutama sündmuse reklaamimisel Setomaa valla vappi ja/või märkima ära meediakajastustes, et sündmust toetab Setomaa Vallavalitsus.
(4) Aruandlust kontrollib vallavalitsuse haridus- ja kultuuriosakonna juhataja, kellel on õigus nõuda toetuse sihipärase kasutamise tõendamiseks kuludokumente ning kontrollida toetuse saaja tegevust tema tegevuskohas.
§ 7. Valla kultuuri- ja spordikalendri kujunemine
(1) Ühtse valla kultuuri- ja spordikalendri järgmiseks aastaks koostab Värska Kultuurikeskus 30. oktoobriks, kalender avalikustatakse valla kodulehel www.setomaa.ee ja valla ajalehes.
(2) Muutustest kalendris teavitab sündmuse korraldaja Värska Kultuurikeskuse juhatajat.
§ 8. Enne käesoleva korra jõustumist esitatud taotluste menetlemine
Enne käesoleva korra jõustumist esitatud taotlusi menetletakse taotluse esitamise ajal kehtinud korras sätestatud põhimõtteid arvestades.
(1) Tunnistada kehtetuks Värska Vallavolikogu 29.10.2014 määrus nr 14 ”Värska valla kultuuri- ja spordisündmuste finantseerimise kord”.
(2) Tunnistada kehtetuks Meremäe Vallavolikogu 12.12.2014 määrus nr 23 ”Meremäe valla omaalgatusliku tegevuse toetuseks raha eraldamise kord ja tingimused“.